b'\n_START_ARTICLE_\nIvar Unt\n_START_SECTION_\nHaridus\n_START_PARAGRAPH_\nP\xc3\xa4rast Valga G\xc3\xbcmnaasiumi l\xc3\xb5petamist 1995. aastal alustas ta \xc3\xb5pinguid Tartu \xc3\x9clikooli majandusteaduskonnas, kus ta omandas bakalaureusekraadi majandusprotsesside modelleerimise ja majanduspoliitika erialal 1999. aastal . Aastatel 2010\xe2\x80\x932012 \xc3\xb5ppis Ivar Unt Eesti Maa\xc3\xbclikoolis ettev\xc3\xb5tluse ja \xc3\xb6konoomika erialal, kus omandas magistrikraadi.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nAastatel 1999\xe2\x80\x932007 oli Unt Valga linnavalitsuse aselinnapea, kus oli tema kureerida hariduse-, kultuuri- ja sotsiaalvaldkond.  _NEWLINE_Ivar Unt oli Valga linnapea aastail 2007\xe2\x80\x932011. _NEWLINE_1. augustist 2011 on ta Valga maavalitsuse arengu- ja planeeringuosakonna juhataja, kus on tema vastutada maakonna strateegilised plaanid ja arengukavad ning projektide koostamine ja juhtimine. _NEWLINE_Alates 2015. aastast on Ivar Unt O\xc3\x9c Trintle omanik. Ettev\xc3\xb5te tegeleb e-kaubanduse, hauaplatside hoolduse ja pensionikindustuse n\xc3\xb5ustamisega.\n_START_SECTION_\nPoliitiline tegevus\n_START_PARAGRAPH_\nIvar Unt kuulub Eesti Reformierakonda alates 2000. aasta 28. jaanuarist, Eesti Reformierakonna volikogusse ning juhib Reformierakonna Valga piirkonda._NEWLINE_Valga linnavolikogu valis Ivar Undi linnapeaks 28. m\xc3\xa4rtsil 2007 ja avaldas talle umbusaldust 4. m\xc3\xa4rtsil 2011._NEWLINE_Alates 2013. aasta kohaliku omavalitsuse valimistest oli Ivar Unt Valga linnavolikogu esimees. 2013. aasta kohaliku omavalitsuse volikogude valimistel sai Unt Valga linnas 90 h\xc3\xa4\xc3\xa4lt. Enam h\xc3\xa4\xc3\xa4li on ta saanud 2009. aastal (563 h\xc3\xa4\xc3\xa4lt).\n_START_SECTION_\nIsiklikku\n_START_PARAGRAPH_\nIvar Unt on abielus, peres on kolm last. _NEWLINE_Unt on tegelenud poksiga alates 15. eluaastast ning ta juhib Valga poksiklubi Nahkkinnas. Lisaks omab ta rahvusvahelist poksikohtuniku esimese t\xc3\xa4rni litsentsi. _NEWLINE_Ta kuulub korporatsiooni Fraternitas Estica. Tema hobid on ulmekirjanduse lugemine (lemmikautorid Asimov, Clarke, Simak), brid\xc5\xbe ja jalgrattas\xc3\xb5it. Unt on l\xc3\xa4binud poolmaratoni (21 km) ajaga 2:08:08. _NEWLINE_Ivar Unt on auastmelt Eesti Kaitsev\xc3\xa4e lipnik.'